Ta beber, o porrón se subchecta por o respiradero con una man y s'alza adebant de a cara y mas alto que a cabeza. Alavez, s'aboca con a pichera mirando t'a boca d'o bebedor y quan o churro escomienza a manar (a «pichar», que se diz) s'afina ta fer-lo coincidir con a boca. Ista forma de beber tipica de porrons y botas se diz «beber a galet» u «a gargalet». As primeras vegadas que se fa marchar un porrón ye recomendable tener una servilleta aman, pus no ye fácil fer-se la cuenta d'a on cairá o churro dica que se'n tiene bella experiencia.